Seuntjie Wie Se Ma Hom Meisie Wou Laat Word, Gaan Nou Skool As 'n Seun - Joy! Digital
Seuntjie Wie Se Ma Hom Meisie Wou Laat Word, Gaan Nou Skool As 'n Seun
Foto: Save James/Facebook
'n Seuntjie van Texas is in die middel van 'n bitter egskeidingsaak tussen sy ouers vasgevang. Sy ma wou hom in 'n dogtertjie laat verander, maar na 'n hewige stryd tussen die ouers gaan hy nou as 'n seuntjie skool toe.
Op die 'Save James'-Facebook-blad is daar foto's van die sewejarige James Younger en sy broer Jude waar hulle op pad skool toe is. Die bladsy het ook 'n foto van Jeff Younger saam met sy twee seuns.
Soos CBN News in Oktober berig het, het die pa, Jeff Younger, hof toe gegaan om te verhoed dat sy eksvrou, dr. Anne Georgulas, hul seun in 'n meisie met die naam "Luna" omskep. Volgens die hofstukke is het James wanneer hy by sy ma is soos 'n meisie aangetrek en die naam, Luna, aangeneem.
Getuies vir die pa het egter getuig dat sy seun verkies om seunsklere aan te trek en om "James" genoem te word wanneer hy by sy pa is.
Die regter in die saak het uiteindelik beslis dat albei ouers gesamentlike voogde van die seun is.
Hoewel die regter in die verhoor beveel het dat nie een van die twee ouers met die pers mag praat totdat James 18 jaar oud is nie, het openbare besware so aangegroei dat amptenare in Texas ingestem het om die saak te ondersoek.
As deel van die hofbevel moes Younger sy Save-James-webtuiste sluit. Sy ondersteuners het egter 'n nuwe webtuiste geskep om sy seun te eer en ook duisende ander kinders van chemiese kastrasie, wat met puberteitblokkeerders en geslagshormone gedoen word, te red. Die nuwe webtuiste is sjsavethousands.com. (sjsavethousands.com)